CELEX: 32016D2324
Language: da
Date: 2016-12-19 00:00:00
Title: Kommissionens gennemførelsesafgørelse (EU) 2016/2324 af 19. december 2016 vedrørende udformningen af den meddelelse af den planlagte start på ophugning af skibe, der kræves i henhold til Europa-Parlamentets og Rådets forordning (EU) nr. 1257/2013 om ophugning af skibe (EØS-relevant tekst )

20.12.2016   
               
               
                  DA
               
               
                  Den Europæiske Unions Tidende
               
               
                  L 345/129
               
            KOMMISSIONENS GENNEMFØRELSESAFGØRELSE (EU) 2016/2324
      af 19. december 2016
      vedrørende udformningen af den meddelelse af den planlagte start på ophugning af skibe, der kræves i henhold til Europa-Parlamentets og Rådets forordning (EU) nr. 1257/2013 om ophugning af skibe
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF (1), særlig artikel 13, stk. 3, litra a), og
      ud fra følgende betragtninger:
      
                  (1)
               
               
                  Ved forordning (EU) nr. 1257/2013 fastsættes krav til skibsophugningsvirksomheder, skibsophugningsanlæg og operatøren af skibsophugningsanlæg for så vidt angår ophugning af skibe, der sejler under en medlemsstats flag.
               
            
                  (2)
               
               
                  I henhold til artikel 13, stk. 2, litra b), i forordning (EU) nr. 1257/2013 skal operatøren af et skibsophugningsanlæg meddele administrationen, at skibsophugningsanlægget i enhver henseende er parat til at påbegynde ophugningen af skibet. Udformningen af meddelelserne skal være i overensstemmelse med appendiks 6 til Hongkongkonventionen om sikker og miljømæssigt forsvarlig ophugning af skibe, som blev vedtaget i Hongkong den 15. maj 2009 (»Hongkongkonventionen«).
               
            
                  (3)
               
               
                  I henhold til artikel 3, stk. 6, i forordning (EU) nr. 1257/2013 er »skibsophugning« den form for virksomhed, der består i hel eller delvis ophugning af et skib. En meddelelse af den planlagte start på ophugning af et skib er derfor påkrævet i tilfælde af delvis ophugning. Udformningen af meddelelsen af den planlagte start på ophugning af et skib henviser til et enkelt skibsophugningsanlæg. Hvis ophugningen af et enkelt skib finder sted på flere anlæg, kræves der en særskilt meddelelse af den planlagte start på ophugning af skibet for hvert anlæg, der er involveret i processen.
               
            
                  (4)
               
               
                  Foranstaltningerne i denne afgørelse er i overensstemmelse med udtalelse fra udvalget for regulering af skibsophugning, der er nedsat ved artikel 25 i forordning (EU) nr. 1257/2013 —
               
            VEDTAGET DENNE AFGØRELSE:
      Artikel 1
      Meddelelser af den planlagte start på ophugning af skibe, der udstedes i henhold til artikel 13, stk. 2, litra. b), i forordning (EU) nr. 1257/2013, skal stemme overens med formatet i bilaget til denne afgørelse.
      Artikel 2
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.
      
         Udfærdiget i Bruxelles, den 19. december 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 330 af 10.12.2013, s. 1.
      
         BILAG
         
            
         Tekst af billedet
         
            MEDDELELSE AF PLANLAGT START PÅ OPHUGNING
            i henhold til Europa-Parlamentets og Rådets forordning (EU) nr. 1257/2013 om ophugning af skibe
            (skibsophugningsanlæggets navn)
            i
            (skibsophugningsanlæggets fulde adresse)
            opført på den europæiske liste i henhold til forordning (EU) nr. 1257/2013
            meddeler herved, at skibsophugningsanlægget i enhver henseende er parat til at påbegynde ophugningen af
            (IMO-nummer)
            Ophugningscertifikatet er udstedt i henhold til forordningen under bemyndigelse af regeringen i
            (statens navn)
            af
            (den godkendte persons eller organisations officielle betegnelse i henhold til bestemmelserne i forordning (EU) nr. 1257/2013)
            den (dd/mm/åååå)
            (udstedelsesdato).
            (underskrift for operatøren af eller den godkendte repræsentant for skibsophugningsanlægget)